

RĪGAS PAŠVALDĪBAS POLICIJA

Lomonosova iela 12A, Rīga, LV-1019, tālrunis 67037803,

fakss 67037895, e‑pasts: rpp@riga.lv

Rīgā

|  |  |  |  |
| --- | --- | --- | --- |
|  |  | Nr. |  |
|  |  |  |  |
| Uz |  | Nr. |  |
| Par informācijas sniegšanu | | | |

Rīgas pašvaldības policijā (turpmāk – RPP) 2017.gada 15.novembrī saņemta vēstule, kurā lūdzat sniegt atbildes uz jautājumiem saistībā ar RPP izsludināto iepirkuma procedūru „Par sauszemes transportlīdzekļu brīvprātīgo apdrošināšanu (KASKO) un sauszemes transportlīdzekļu īpašnieku obligātās civiltiesiskās atbildības apdrošināšanu (OCTA) iegādi”, identifikācijas numurs RPP 2017/28 (turpmāk – iepirkums).

Jūsu vēstulē iekļauti šādi jautājumi:

1. Sniegt informāciju par zaudējumu statistiku pēdējos 2-3 gados (gadījumu skaits, veids, izmaksātā atlīdzība, regress);
2. Vai iespējams saņemt automašīnu sarakstu OCTA, Kasko ar reģistrācijas numuriem;
3. Vai iespējams saņemt informāciju par automašīnu apdrošinājuma summām Kasko daļā.

RPP atbildot uz iepriekšminētajiem jautājumiem, norāda, ka 2016.gadā tika pieteikti 33 apdrošināšanas gadījumi, 2015.gadā - 49 apdrošināšanas gadījumi, savukārt 2014.gadā - 40 apdrošināšanas gadījumi.

Saistībā ar transportlīdzekļu bojāeju vai zādzībām RPP norāda, ka zādzības gadījumi nav bijuši, savukārt 2014.gadā bija divi transportlīdzekļu bojāejas gadījumi:

- gadu veca operatīvā transportlīdzekļa (mikroautobusa) bojāejas gadījums ceļu satiksmes negadījuma rezultātā (bez traģiskām sekām), kuru izraisīja otra negadījumā iesaistītā transportlīdzekļa vadītājs;

* motocikla bojāejas gadījums, kuru izraisīja otra negadījumā iesaistītā transportlīdzekļa vadītājs.

Saistībā ar atlīdzības izmaksu norādām, ka tā bija pilna transportlīdzekļu vērtības summa, atskaitot nolietojumu un pašriska summu bojāejas gadījumā.

RPP rīcībā nav informācijas par pieteiktajām un izmaksātajām summām, kā arī par regresa gadījumiem, jo šāda informācija netiek pieprasīta no apdrošināšanas sabiedrībām vai autoservisa.

Visi iepirkuma „Par sauszemes transportlīdzekļu brīvprātīgo apdrošināšanu (KASKO) un sauszemes transportlīdzekļu īpašnieku obligātās civiltiesiskās atbildības apdrošināšanu (OCTA) iegādi” transportlīdzekļi ir reģistrēti Rīgas pašvaldības policijas īpašumā un atrodami VAS “Ceļu satiksmes drošības direkcija” uzturētajā transportlīdzekļu un to vadītāju valsts reģistrā.

RPP transportam ir standarta bāzes komplektācija, savukārt, RPP transportam ar operatīvo statusu ir uzstādīts speciālais policijas papildaprīkojums, kura vērtības uzskaitījums atrodams Finanšu piedāvājuma ailē “Viena transportlīdzekļa papildus aprīkojuma kopējā vērtība” un par kuru tiek sadārdzināta standarta bāzes komplektācijas transportlīdzekļa vērtība. Tā ir jauna aprīkojuma vērtība, jo pamatā iekārtas ir jaunas. Visas summas ir norādītas ar PVN.

Transportlīdzekļiem apdrošinājuma summu piedāvā apdrošināšanas sabiedrības pašas, vadoties pēc saviem novērtējuma kritērijiem un saviem katalogiem, ņemot vērā papildaprīkojuma vērtību.

|  |  |
| --- | --- |
| Iepirkumu komisijas priekšsēdētājs | L. Kudiņš |

|  |
| --- |
| Magazniece 67037893 |